
Vă înaintăm, alăturat, raportul comun suplimentar asupra proiectului de Lege pentru aprobarea Ordonanţei de urgenţã a Guvernului nr.66/2020 privind modificarea şi completarea art.1 din Ordonanţa de urgenţă a Guvernului nr.47/2020 pentru stabilirea, pe perioada stării de urgenţă instituite prin Decretul nr.195/2020, a condiţiilor de comercializare a benzinei şi motorinei în contextul crizei economice generate de pandemia SARS-CoV-2, trimis Comisiei pentru mediu şi echilibru ecologic și Comisiei pentru industrii şi servicii pentru examinare pe fond, cu adresa nr.PL-x.349/2020 din data de 10 iunie 2020.



   PREŞEDINTE,                                                                     PREŞEDINTE,
         George - Cătălin STÂNGĂ                                                   Bende  SÁNDOR

RAPORT  COMUN SUPLIMENTAR
asupra proiectului de Lege pentru aprobarea Ordonanţei de urgenţã a Guvernului nr.66/2020 privind modificarea şi completarea art.1 din Ordonanţa de urgenţă a Guvernului nr.47/2020 pentru stabilirea, pe perioada stării de urgenţă instituite prin Decretul nr.195/2020, a condiţiilor de comercializare a benzinei şi motorinei în contextul crizei economice generate de pandemia SARS-CoV-2
[bookmark: _gjdgxs]        

În conformitate cu prevederile art.94 și art.115 alin.(3) din Regulamentul Camerei Deputaților, republicat, cu modificările și completările ulterioare, Comisia pentru mediu și echilibru ecologic și Comisia pentru industrii și servicii au fost sesizate, spre dezbatere în fond, în procedură de urgență, cu proiectul de Lege pentru aprobarea Ordonanţei de urgenţã a Guvernului nr.66/2020 privind modificarea şi completarea art.1 din Ordonanţa de urgenţă a Guvernului nr.47/2020 pentru stabilirea, pe perioada stării de urgenţă instituite prin Decretul nr.195/2020, a condiţiilor de comercializare a benzinei şi motorinei în contextul crizei economice generate de pandemia SARS-CoV-2, transmis cu adresa nr.PLx.349 din 10 iunie 2020, înregistrat la Comisia pentru mediu si echilibru ecologic cu nr. 4c-8/528 din 11 iunie 2020, respectiv la Comisia pentru industrii şi servicii cu nr.4c-3/272 din 10 iunie 2020.
Consiliul Legislativ a avizat favorabil proiectul de ordonanța de urgentă,  cu observaţii şi propuneri (nr.450/11.05.2020). 
	Senatul, în calitate de primă Cameră sesizată, a adoptat proiectul de Lege în şedinţa din 03 iunie 2020.
Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.47/2020, în sensul stabilirii condiţiilor în care se poate comercializa benzina şi/sau motorina fără conţinut de biocarburanţi şi stabilirea termenului de notificare către autoritatea competentă, precum şi stabilirea documentelor.
În urma dezbaterilor și a opiniilor exprimate, membrii celor două comisii au hotărât, cu unanimitate de voturi, să propună plenului Camerei Deputaților adoptarea proiectului de Lege pentru aprobarea Ordonanţei de urgenţã a Guvernului nr.66/2020 privind modificarea şi completarea art.1 din Ordonanţa de urgenţă a Guvernului nr.47/2020 pentru stabilirea, pe perioada stării de urgenţă instituite prin Decretul nr.195/2020, a condiţiilor de comercializare a benzinei şi motorinei în contextul crizei economice generate de pandemia SARS-CoV-2.0, în forma adoptată de Senat.

*         *
*
În conformitate cu prevederile art.70 din Regulamentul Camerei Deputaților, republicat, cu modificările și completările ulterioare,  în ședința din data de 22 februarie 2021, Comitetul liderilor grupurilor parlamentare a hotărât retrimiterea proiectului de Lege pentru aprobarea Ordonanţei de urgenţã a Guvernului nr.66/2020 privind modificarea şi completarea art.1 din Ordonanţa de urgenţă a Guvernului nr.47/2020 pentru stabilirea, pe perioada stării de urgenţă instituite prin Decretul nr.195/2020, a condiţiilor de comercializare a benzinei şi motorinei în contextul crizei economice generate de pandemia SARS-CoV-2.0 la comisiile sesizate pentru dezbaterea în fond în vederea reexaminării și depunerii unui raport comun suplimentar.
În conformitate cu prevederile art. 61 și ale art.63 din Regulamentul Camerei Deputaţilor, republicat, cu modificările și completările ulterioare, comisiile sesizate în fond au examinat proiectul de lege, sus menţionat, în şedințe separate.
Membrii Comisiei pentru industrii și servicii au reexaminat proiectul de lege în ședința din 09 martie 2021. La lucrările comisiei pentru industrii și servicii din data de 09 martie 2021 au fost prezenți 24 deputați din totalul de 25 deputați membri ai comisiei.
Membrii Comisiei pentru mediu si echilibru ecologic au examinat proiectul de lege în ședința din 30 martie 2021 desfășurată atât la sediul Parlamentului pentru unii membri ai comisiei, cât și prin mijloace electronice pentru alți membrii. La dezbateri a participat în calitate de invitat, conform prevederilor art.55 din Regulamentul Camerei Deputaţilor, republicat, cu modificările și completările ulterioare, domnul Derzsi Ákos, secretar de stat în cadrul Ministerului Energiei. La lucrările Comisiei pentru mediu si echilibru ecologic au participat 12 deputați din totalul de 16 deputați membri ai comisiei. 
În urma dezbaterilor şi a opiniilor exprimate, membrii celor două comisii au hotărât, cu unanimitate de voturi, să propună plenului Camerei Deputaților menținerea raportului inițial de adoptare a proiectului de lege în forma adoptată de Senat.
În raport de obiectul și conținutul său, proiectul de lege face parte din categoria legilor ordinare.
În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.


             PREŞEDINTE,                                                                             PREŞEDINTE,                    
         George Catălin Stângă                                                                  Bende Sándor

       
             SECRETAR,                                                                                 SECRETAR, 
     Bogdan-Alexandru  Bola                                                      Oana-Marciana OZMEN
                                                                                                                                                                           










                                               
Consilier parlamentar, Andreea Negulescu                     Consilier parlamentar, Ovidiu Fulga

